Intâmplarea a avut loc la Frătăuții Vechi. Omul blocase intrarea în sediul Postului de Poliție și se afla în barul din apropiere . Polițiștii l-au găsit și omul, de bună credință, s-a dus să mute mașina, apoi i-au comunicat că va lua amendă pentru parcare neregulamentară. Soferul a fost testat atunci si cu alcooltestul și avea 1,30 mg/l alcool pur în aerul expirat, iar polițiștii i-au făcut dosar penal

Polițiștii din cadrul Secției 4 Poliție Rurală Gălănești au observat luni, 24 iunie, la ora 15.30, pe raza comunei Frătăuții Vechi, pe DJ 178C, un autovehicul marca Nissan Micra parcat neregulamentar, blocând intrarea în curtea Postului de Poliție Frătăuții Vechi. Polițiștii l-au găsit pe conducătorul autoturismuluiîn barul ”Bună Dimineața” de pe raza comunei Frătăuții Vechi. El se numește Eugen Constantin R., în vârstă de 40 de ani, cu domiciliul în comuna Dornești.

Bărbatul a înmânat documentule personale și ale autoturismului oamenilor legii, apoi a urcat la volanul autoturismului și l-a mutat într-un loc în care putea fi parcat.

Polițiștii i-au cerut să se apropie pentru a-i explica că prima oară a parcat necorespunzător și urmează să fie sancționat contravențional, dar au remarcat și că șoferul emana halenă alcoolică atunci când acesta le-a explicat că nu și-a dat seama că a oprit mașina pe acostament și a blocat accesul.

Eugen Constantin R. a fost testat cu aparatul etilotest, rezultatul fiind de 1.30 mg/l alcool pur în aerul expirat și i s-au prelevat mostre biologice în ve­-derea stabilirii alcoolemiei.

Bărbatul are acum dosar penal privind infracțiunea de „conducere sub influența alcoolului”. (O.S.)